Source: http://saptamana.net/articol/10935-hcm-rm-valcea-a-castigat-la-cisnadie-si-reintra-in-cursa-pentru-cupele-europene
Timestamp: 2019-12-10 01:40:55+00:00

Document:
Săptămâna în Oltenia: Handbal feminin, Liga Naţională, Măgura Cisnădie - HCM Rm. Vâlcea 25-30 (13-14) - HCM Rm. Vâlcea a câştigat la Cisnădie şi reintră în cursa pentru cupele europene - Aflate în formă în debutul acestui an, vâlcencele au reuşit patru victorii din cinci partide, trei obţinute în deplasare, rezultate care urcă echipa pe locul 5 în clasament
Handbal feminin, Liga Naţională, Măgura Cisnădie - HCM Rm. Vâlcea 25-30 (13-14)
HCM Rm. Vâlcea a câştigat la Cisnădie şi reintră în cursa pentru cupele europene
Aflate în formă în debutul acestui an, vâlcencele au reuşit patru victorii din cinci partide, trei obţinute în deplasare, rezultate care urcă echipa pe locul 5 în clasament
Fetele pregătite de Gheorghe Sbora şi Luminiţa Dinu au câştigat, la Măgura Cisnădie, cu 30-25 (14-13, la pauză) la capătul unui meci nebun, contând pentru etapa a 17-a din Liga Naţională de handbal feminin.
HCM are un bilanţ excelent în acest an, patru victorii din cinci partide, trei din cele patru victorii au fost obţinute în deplasare!
Partida de la Cisnădie a început bine, iar Măgura a ţinut piept oltencelor până spre finalul primei reprize, când HCM Râmnicu Vâlcea s-a distanţat la două goluri pe fondul a două aruncări în bara porţii lui Blazek a gazdelor. Totuşi, la pauză a fost 13-14, asta după ce gazdele au mai punctat o dată pe final, după o primă repriză excelentă făcută de Ionela Goran, una dintre cele mai experimentate jucătoare din tabăra gazdelor.
Repriza secundă aduce imediat egalarea pentru Măgura Cisnădie, dar chiar şi aşa fetele lui Weber au fost nevoite să transpire serios până să preia conducerea pe tabela de marcaj. Vâlcea s-a apărat bine, iar după 35 de minute de joc tabela arăta egal, 14-14, marcându-se un singur gol în repriza secundă timp de 5 minute.
Egalitatea a persistat şi în minutul 40, iar în minutul 43 tabela indica 18-18, asta după ce oltencele au condus cu un gol.
În minutul 52, gazdele cer şapte metri, brigada de arbitri nu acordă nimic, iar pe contraatac formaţia vizitatoare se distanţează la două goluri, 23-25.
S-a încheiat 30-25 pentru HCM, iar vâlcencele urcă pe locul 5 în clasament şi reintră în cursa pentru participarea în cupele europene.
În etapa următoare, HCM va juca sâmbătă, 18 februarie, de la ora 16.00, în Sala Sporturilor Traian, cu CSM Bistriţa.
HCM: Blazek, Şerban, Vălean - Simion 9, Adespii 6, Senocico 6, Vizitiu 4, Safta 3, Florica 2, Khouildi, Gavrilă, Craiu, Stoicanescu, Cioaric.
Antrenori: Gheorghe Sbora, Luminiţa Dinu
Rezultate, etapa a 17-a:
CSM Buc. - Dunărea Brăila 33-21
Danubius Galaţi - CSM Roman 27-26
Măgura Cisnădie - HCM 25-30
1	CSM Bucureşti	42 pt.
2	HC Dunărea Brăila	31 pt.
3	HC Zalău	28 pt.
4	SCM Craiova	26 pt.
5	HCM Rm Vâlcea	22 pt.
6	CSM Roman	21 pt.
7	ASC Corona Braşov	19 pt.
8	U Cluj	15 pt.
9	CSM Bistriţa	15 pt.
10	CS Măgura Cisnădie	11 pt.
11	CSU Danubius Galaţi	11 pt.
12	CSM Unirea Slobozia	8 pt.
17.02.2017 - 12:55marius:Felicitari ! Un sezon excelent in continuare, si nu uitati ca victoriile aduc victorii !

References: CSM 

CSM 
 CSM 
	CSM 
	CSM 
	CSM 
	CSM